### Beslutning

Poul Carlsen, Filippa Thygesen, Benedikte Lund, Andreas Winther, Simone Lund og Marie Kristoffersen kunne tiltræde indstillingen i overensstemmelse med Magistratens anbefaling.

 Lars Lauritsen tog forbehold.

Offentlig fremlæggelse af forslag til lokalplan 1099, Ny højhusbebyggelse til cityformål på [adresse] i [adresse] samt Tillæg nr. 40 til Kommuneplan 2017

### Resumé

Lokalplanområdet ligger inden for højhuset City Towers ejendom, [adresse] over baneterrænet til rutebilstationsområdet.

 Lokalplanområdet har et areal på 4.080 m2, hvoraf 360 m2 udgør arealudlæg til stibro. Området ligger i byzone.

 KPC har på vegne af [adresse] og ejer I/S Lorenzen Ejendomme anmodet om, at der bliver udarbejdet en lokalplan for udvidelse af [adresse].

 Formålet med lokalplanen er at give mulighed for en højhusbebyggelse i op til 16 etager, at sikre en sammenbygning mellem eksisterende og nyt højhus, at skabe en central ankomstplads mellem [adresse] og det nye højhus samt at etablere en stibro over baneterrænet. Dette skal medvirke til skabe større mobilitet mellem bydelene.

 Lokalplanen er omfattet af højhuspolitikken, og der er udarbejdet miljøvurdering.

 Lokalplanen er i overensstemmelse med kommuneplanens målsætninger, men ikke med kommuneplanens konkrete rammer for området. Lokalplanen er derfor ledsaget af tillæg nr. 40 til Kommuneplan 2017, der muliggør, at bebyggelsesprocenten hæves fra 500 % til 670 %, samt etablering af en broforbindelse over baneterrænet.

 Der har været foretaget en forudgående offentlig høring fra den 23. april til den 14. maj 2018 om ændring af kommuneplanen forud for lokalplanlægningen. Der er indkommet 13 høringssvar. Flere høringssvar er positive. Beboere i området er bekymrede for udsigt, genskin, skygger, vind, trafik, parkering, gener i byggefasen og ønsker krav til opholdsarealer opfyldt. DSB ønsker, at stibroen først etableres, når der foreligger en plan for området omkring rutebilstationen samt medindflydelse på broens udformning.

 [adresse] har fra bygherre modtaget en opfordring til at indgå en frivillig udbygningsaftale og har forhandlet herom.

 Høringen har haft indflydelse på udformningen af den frivillige udbygningsaftale.

### Indstilling

At 1) forslag til lokalplan 1099 godkendes til offentlig fremlæggelse,

 At 2) forslag til Tillæg nr. 40 til Kommuneplan 2017 godkendes til offentlig fremlæggelse,

 At 3) forslag til udbygningsaftale godkendes til offentlig fremlæggelse,

 At 4) forslag til miljørapport godkendes til offentlig fremlæggelse,

 At 5) bemærkninger fra den forudgående offentlige høring besvares, som det fremgår af indstillingens afsnit 5.4.

### Sagens forløb

27-09-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen
 01-10-2018 Magistraten
Fremsendes til [adresse] med bemærkning, at Magistraten i mødet den 1. oktober 2018 anbefaler, at byrådet tiltræder Magistratsafdelingen for Teknik og Miljøs indstilling af 21. september 2018.

 Vindforholdenes betydning for cyklister i forbindelse med højhusbyggeri drøftet.

 Borgmester Elias Bech og rådmand Kenneth Kjeldsen var forhindret i at deltage i sagens behandling.
 10-10-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. oktober 2018.
 29-10-2018 Teknisk Udvalg
Poul Carlsen, Filippa Thygesen, Benedikte Lund, Andreas Winther, Simone Lund og Marie Kristoffersen kunne tiltræde indstillingen i overensstemmelse med Magistratens anbefaling.

 Lars Lauritsen tog forbehold.
 31-10-2018 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 31. oktober 2018 har vedtaget Magistratens indstilling i overensstemmelse med erklæring fra Teknisk Udvalg af 29. oktober 2018.

 Enhedslisten de Rød-Grønnes byrådsgruppe kunne ikke tiltræde indstillingen.